དོན་དངོས་ཐོགགང་འདྲ་བྱས་ནས་དམངས་གཉེར་དཔལ་འབྱོར་ལ་ཚོང་གཉེར་ཁོར་ཡུག་ལེགས་པོ་ཞིག་བསྐྲུན་པར་དམིགས་ནས།ཀྲུང་གོས་མིག་མཐོང་ལག་འཛིན་གྱི་བྱ་ཐབས་བཏོན་ཡོད།འཛམ་གླིང་དངུལ་ཁང་གིས་ཉེ་དུས་སྤྱི་ལོ་༢༠༡༩ལོའི་ཚོང་གཉེར་ཁོར་ཡུག་གི་སྙན་ཞུ་ཞེས་པ་ཁྱབ་བསྒྲགས་བྱས་པའི་ནང་།ཀྲུང་གོས་འདས་ཟིན་པའི་ལོ་གཅིག་ནང་ཁེ་ལས་འབྲིང་ཆུང་གི་ཚོང་གཉེར་ཁོར་ཡུག་ལེགས་བཅོས་བྱེད་པར་ལག་བསྟར་བྱས་པའི་སྒྱུར་བཅོས་བྱེད་ཚད་ལོ་རྒྱུས་ཀྱི་ཟིན་ཐོ་གསར་པ་གཏོད་དེ།ད་ལོའི་ཚོང་གཉེར་ཁོར་ཡུག་ལེགས་བཅོས་བྱ་ཚད་འཛམ་གླིང་གི་མདུན་གྲལ་བཅུའི་ནང་ཚུད་ཡོད།ཀྲུང་གོའི་ཚོང་གཉེར་ཁོར་ཡུག་དེ་ན་ནིང་དང་བསྡུར་ན་རིམ་པ་སུམ་ཅུ་ཙམ་མཐོ་རུ་ཕྱིན་ཡོད་ཅེས་བསྟན་ཡོད་པ་རེད།